ระเบียบกรุงเทพมหานครระเบียบกรุงเทพมหานครว่าด้วยเงินกองทุนเพื่อสุนัขและแมวจรจัดพ.ศ.๒๕๕๐ โดยที่เป็นการสมควรกำหนดระเบียบกรุงเทพมหานครว่าด้วยเงินกองทุนเพื่อสุนัขและแมวจรจัดอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๕และข้อ ๒๐ แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ผู้ว่าราชการกรุงเทพมหานครจึงกำหนดระเบียบขึ้นไว้ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยเงินกองทุนเพื่อสุนัขและแมวจรจัดพ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาระเบียบ ข้อบังคับประกาศหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ในระเบียบนี้หน่วยงาน หมายความว่าหน่วยงานตามกฎหมายว่าด้วยระเบียบบริหารราชการกรุงเทพมหานครและส่วนราชการตามประกาศกรุงเทพมหานครว่าด้วยการแบ่งส่วนราชการในหน่วยงานและการกำหนดอำนาจหน้าที่ของส่วนราชการกรุงเทพมหานครที่ไม่ต่ำกว่าระดับกองคณะกรรมการ หมายความว่าคณะกรรมการบริหารเงินกองทุนเพื่อสุนัขและแมวจรจัดเงินกองทุน หมายความว่าเงินกองทุนเพื่อสุนัขและแมวจรจัดข้อ ๕เงินกองทุนได้มาจาก(๑) เงินที่มีผู้บริจาคให้เป็นเงินกองทุน(๒) ดอกผลจากเงินกองทุนข้อ ๖ให้มีคณะกรรมการประกอบด้วยปลัดกรุงเทพมหานครเป็นประธานกรรมการรองปลัดกรุงเทพมหานคร (สั่งราชการสำนักอนามัย)เป็นรองประธานกรรมการ ผู้อำนวยการสำนักอนามัย รองผู้อำนวยการสำนักอนามัย(ด้านปฏิบัติการ) รองผู้อำนวยการสำนักอนามัย(ด้านบริหาร)ผู้อำนวยการสำนักงานกฎหมายและคดี สำนักปลัดกรุงเทพมหานครผู้อำนวยการสำนักงานเศรษฐกิจการคลัง สำนักการคลัง ผู้อำนวยการกองสัตวแพทยสาธารณสุขหัวหน้าฝ่ายควบคุมโรคพิษสุนัขบ้ากองสัตวแพทยสาธารณสุข เป็นกรรมการเลขานุการสำนักอนามัย เป็นกรรมการและเลขานุการหัวหน้าฝ่ายการคลังสำนักงานเลขานุการ สำนักอนามัย และหัวหน้างานธุรการ กองสัตวแพทยสาธารณสุขเป็นกรรมการและผู้ช่วยเลขานุการข้อ ๗ให้คณะกรรมการมีอำนาจหน้าที่ดังต่อไปนี้(๑)กำหนดแนวทางการดำเนินการเพิ่มทุนและการใช้จ่ายเงินกองทุน(๒) บริหารและควบคุมการใช้เงินกองทุน(๓)พิจารณาเสนอความเห็นในการเพิ่มทุนและการใช้จ่ายเงินกองทุน(๔)แต่งตั้งคณะทำงานหรือบุคคลเพื่อดำเนินการในเรื่องหนึ่งเรื่องใดได้ตามความจำเป็น(๕) ดำเนินการอื่นใดเพื่อให้เป็นไปตามระเบียบนี้ข้อ ๘เงินกองทุนให้นำไปใช้จ่ายได้ดังนี้(๑)จัดซื้ออาหารและยารักษาโรคสำหรับสุนัขและแมวจรจัด(๒)ค่าใช้จ่ายในการป้องกันโรคและค่ารักษาพยาบาลสุนัขและแมวจรจัด(๓) ค่าผ่าตัดทำหมันสุนัขและแมวจรจัด(๔) ค่าใช้จ่ายในการจัดกิจกรรมหรือโครงการเกี่ยวกับสุนัขและแมวจรจัด(๕) ค่าใช้จ่ายอื่นที่เกี่ยวข้องข้อ ๙เงินกองทุนที่นำไปใช้จ่ายต้องจัดทำบัญชีดังนี้(๑) จัดทำบัญชีรายรับ - รายจ่ายและงบประมาณเงินกองทุนประจำทุกเดือน(๒) จัดทำรายงานประจำเดือนและประจำปีข้อ ๑๐การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งจึงจะเป็นองค์ประชุม การลงมติให้ถือเสียงข้างมากถ้าคะแนนเท่ากันให้ประธานในที่ประชุมออกเสียงชี้ขาดข้อ ๑๑ให้กรุงเทพมหานครเปิดบัญชีเงินฝากไว้ที่ธนาคารของรัฐโดยใช้ชื่อบัญชี กองทุนเพื่อสุนัขและแมวจรจัดกรุงเทพมหานครบรรดาเงินและดอกผลของเงินที่กรุงเทพมหานครมีอยู่แล้วตามบัญชีออมทรัพย์ เลขที่บัญชี๐๘๘-๑-๐๓๘๘๐-๖ ของธนาคารกรุงไทย สำนักงานย่อยศาลาว่าการกรุงเทพมหานคร ชื่อบัญชี กองทุนเพื่อสุนัขและแมวจรจัดสังกัดกรุงเทพมหานคร ก่อนวันที่ระเบียบนี้ใช้บังคับให้ถือเป็นเงินกองทุนตามระเบียบนี้ด้วยข้อ ๑๒อำนาจในการอนุมัติเงินกองทุนตามข้อ ๘ให้เป็นอำนาจของผู้ดำรงตำแหน่งดังต่อไปนี้(๑) ผู้อำนวยการสำนักอนามัย ไม่เกิน ๑ ล้านบาท(๒) ปลัดกรุงเทพมหานคร เกินกว่า ๑ ล้านบาทขึ้นไปข้อ ๑๓การรับเงิน การเบิกจ่ายเงิน การเก็บรักษาเงินการนำส่งเงิน การตรวจเงิน การสั่งก่อหนี้ และการสั่งจ่ายเงินให้ดำเนินการตามข้อบัญญัติ กฎ ข้อบังคับ ระเบียบหรือคำสั่งที่กรุงเทพมหานครบังคับใช้โดยอนุโลมข้อ ๑๔สำนักอนามัยมีหน้าที่รับจ่ายเงิน ฝาu3585.เงิน เก็บรักษาเงิน ทำบัญชีรับจ่าย รวมทั้งสรรพบัญชีหรือทะเบียนอื่นใดเท่าที่จำเป็นและบรรดาเอกสารหลักฐานในการเบิกจ่ายเงินตามระเบียบและเก็บรวมรักษาไว้ให้ครบถ้วนพร้อมที่จะให้ทำการตรวจสอบได้เมื่อสิ้นปีงบประมาณให้รายงานการรับการจ่ายเงินประจำปีและยอดเงินคงเหลือให้ผู้ว่าราชการกรุงเทพมหานครทราบข้อ ๑๕การเบิกจ่ายเงินจากธนาคารให้ปลัดกรุงเทพมหานครหรือผู้ที่ปลัดกรุงเทพมหานครมอบหมายกับผู้อำนวยการสำนักอนามัย หรือรองผู้อำนวยการสำนักอนามัยหรือเลขานุการสำนักอนามัย ลงลายมือชื่อร่วมกันข้อ ๑๖ในกรณีที่มีเหตุพิเศษสมควรปฏิบัติเป็นอย่างอื่นหรือที่มิได้มีกำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณีๆไปข้อ ๑๗ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งเพื่อปฏิบัติการให้เป็นไปตามระเบียบนี้ประกาศณ วันที่ ๑๔ สิงหาคม พ.ศ. ๒๕๕๐อภิรักษ์โกษะโยธินผู้ว่าราชการกรุงเทพมหานครปริยานุช/ผู้จัดทำ๒๐กันยายน ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๑๐ ง/หน้า ๔๑/๖ กันยายน ๒๕๕๐